OzLabs/hebrew-wiki-articles huggingface dataset:
מחלקות העיתונים (סדרת טלוויזיה)

מחלקות העיתונים (באנגלית: Paper Girls) סדרת מדע בדיוני המבוססת על סדרת הקומיקס באותו שם שנכתבה על ידי בריאן ק. ווהן ואוירה על ידי קליף צ'יאנג.

הסדרה עלתה לשידור בפריים וידאו ב-29 ביולי 2022.

==תקציר העלילה==
עלילת הסדרה עוקבת אחר ארבע נערות צעירות שבזמן שיצאו למסור עיתונים בבוקר שאחרי ליל כל הקדושים בשנת 1988, נקלעות בלי משים לעימות בין שני פלגים של נוסעים בזמן הנלחמים ביניהם, ונשלחות להרפתקה בזמן שתציל את העולם. כשהן מטיילות בין ההווה, העבר והעתיד – ארבע הנערות נתקלות בגרסאות עתידיות של עצמן – והן נאלצות להחליט האם לאמץ או לדחות את גורלן.

==צוות השחקנים==
* סופיה רוסינסקי – מק קויל
* קמרין ג'ונס – טיפאני קווילקין
* ריילי ליי נלט – ארין טיינג
** אלי וונג – ארין, בבגרותה.
* פינה סטרצה – קיי. ג'יי. ברנדמן
* נייט קורדרי – לארי

==הפקה==
===פיתוח===
ב-11 ביולי 2019, נמסר כי אולפני אמזון שוקדת על פיתוח עיבוד טלוויזיוני על בסיס סדרת הקומיקס "מחלקות העיתונים", אותו בריאן ק. ווהן, יוצר "מחלקות העיתונים", יפיק. כמו כן, נמסר כי על כתיבת הסדרה והפקתה לצד ווהן תהיה אמונה סטפני פולסום. ב-23 ביולי 2020, נמסר כי הסדרה הוזמנה רשמית, וכי לצוות המפיקים בפועל הצטרפו קליף צ'יאנג, כריסטופר קנטוול וכריסטופר סי רוג'רס. ב-31 ביולי 2021, דווח על עזיבתה של פולסום.
===ליהוק===
ב-26 באפריל 2021, הוכרז נמסר על ליהוקן של סופיה רוסינסקי, קמרין ג'ונס, ריילי ליי נלט ופינה סטרצה לארבעת התפקידים הראשיים. ב-6 במאי 2021, נמסר על ליהוקה של אלי וונג לצוות השחקנים הראשי. ב-15 ביוני 2021, נמסר על ליהוקו של נייט קורדרי.
===צילומים===
צילומי הסדרה התעתדו להתחיל ב-1 במרץ 2021, אך בסופו של דבר החלו ב-17 במאי 2021 בשיקגו, אילינוי, והסתיימו ב-1 באוקטובר 2021.

==שידור==
הסדרה עלתה לשידור בשירות פריים וידאו ב-29 ביולי 2022.

==קישורים חיצוניים==

==הערות שוליים==

קטגוריה:סדרות דרמה אמריקאיות
קטגוריה:סדרות מדע בדיוני אמריקאיות
קטגוריה:סדרות נעורים אמריקאיות
קטגוריה:סדרות טלוויזיה שמבוססות על קומיקס
קטגוריה:סדרות טלוויזיה מקוריות של אמזון
סוכר טלוויזיה

סוכר טלוויזיה הוא אלבום משותף של המוזיקאים הישראלים אלון עדר ותומר ישעיהו, שיצא לאור ביולי 2022.

== רקע ==
האלבום החל מתרגיל בסדנת כתיבה בת שלושה ימים ("ריטריט") בקיבוץ בית אורן, סדנה בה השתתפו עדר וישעיהו עם מוזיקאים נוספים. אחת מהמשימות שניתנו למשתתפים הייתה לכתוב שיר בזוג ולהשמיע אותו אחרי שעתיים. עדר הציע לישעיהו לעבוד יחד, והעבודה זרמה. התרגיל הפך לשיר הראשון באלבום המשותף. במשך ארבעה חודשים השניים נפגשו באולפן אחת לשבוע ובסוף כל מפגש הקליטו שיר. הם הקליטו את רוב השירים בטייק ראשון, תוך שניגנו בעצמם על כל הכלים – על אף שהכירו בחוסר השלמות שבדבר, משום שרצו לשמר את "הרגע הראשוני".

== רשימת השירים ==

== משתתפים ==
* תומר ישעיהו – זמרה, תופים, בס, גיטרה, בוזוקי
* אלון עדר – זמרה, גיטרה, קלידים, אקורדיון
=== הפקה ===
* ארן לביא – מאסטרינג
* ענבל איל – צילום עטיפה
* עמרי כהן – עיצוב עטיפה

== קישורים חיצוניים ==

* 
* יוסי חרסונסקי, [https://yosmusic.com/%D7%90%D7%9C%D7%95%D7%9F-%D7%A2%D7%93%D7%A8-%D7%95%D7%AA%D7%95%D7%9E%D7%A8-%D7%99%D7%A9%D7%A2%D7%99%D7%94%D7%95-%D7%A1%D7%95%D7%9B%D7%A8-%D7%98%D7%9C%D7%95%D7%95%D7%99%D7%96%D7%99%D7%94/?noamp=available פולק ישראלי נדיר במחוזותינו, הצמד נצמד לקווי המתאר של כתיבת השירים – בפורמט הקטן, הצנוע, האינטימי והחשוף.], באתר יוסמיוזיק, 12 בנובמבר 2022

== ביאורים ==

== הערות שוליים ==

קטגוריה:אלבומי 2022
קטגוריה:אלבומים בעברית
קטגוריה:אלבומים משותפים
קטגוריה:אלבומי אלון עדר
קטגוריה:אלבומי חברת הליקון
קטגוריה:אלבומי חברת תקליטי יהלום
ציפור שחורה (מיני-סדרה)

ציפור שחורה (באנגלית: Black Bird) היא מיני-סדרת דרמת פשע אמריקאית שפותחה על ידי דניס ליהן על בסיס הרומן האוטוביוגרפי משנת 2010, "In With The Devil: A Fallen Hero, A Serial Killer, and A Dangerous Gain for Redemption" מאת ג'יימס קין.

המיני-סדרה עלתה לשידור בשירות אפל TV פלוס ב-8 ביולי 2022.

==צוות השחקנים==
* טארון אגרטון – ג'יימס קין
* פול וולטר האוזר – לארי הול
* ספידה מואפי – לורן מקולי
* גרג קיניר – בריאן מילר
* ריי ליוטה – ג'יימס "ביג ג'ים" קין
* לוגן מקריי – שולץ

==הפקה==
===פיתוח וליהוק===
בינואר 2021, נמסר לראשונה על פיתוחה של המיני-סדרה, בה יככבו טארון אגרטון ופול וולטר האוזר. במרץ 2021, נמסר על ליהוקו של ריי ליוטה לצוות השחקנים; תפקיד זה הוא תפקידו האחרון של ליוטה, שנפטר בשלהי מאי 2022. באפריל 2021, נמסר על ליהוקם של גרג קיניר וספידה מואפי.
===צילומים===
צילומי המיני-סדרה החלו בניו אורלינס באפריל 2021.

==שידור==
המיני-סדרה עלתה לשידור בשירות אפל TV פלוס, והיא כוללת שישה פרקים.

== פרסים ומועמדויות ==
{| class="wikitable"
!שנה
!פרס
!קטגוריה
!מועמד (ים)
!תוצאה
!מקורות
|-
!2023
!פרסי TCA
|הישג יוצא דופן בסרט, מיני-סדרה או ספיישל
|"ציפור שחורה"
|
|<ref></ref>
|-
! rowspan="4" |2024
!פרס אמי האמנותי
|הצילום הטוב ביותר במיני סדרה, סדרת אנתולוגיה או סרט
|נטלי קינגסטון
|
|<ref></ref>
|-
! rowspan="3" |פרס אמי לבידור בפריים טיים
|השחקן הראשי הטוב ביותר במיני סדרה או סדרת אנתולוגיה או סרט
|טארון אגרטון
|
| rowspan="3" |<ref></ref>
|-
| rowspan="2" |שחקן המשנה הטוב ביותר במיני סדרה או סדרת אנתולוגיה או סרט
|פול וולטר האוזר
|
|-
|ריי ליוטה
|
|}

==קישורים חיצוניים==

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:סדרות משטרה ופשע
קטגוריה:סדרות טלוויזיה המבוססות על ספרים
קטגוריה:אפל TV פלוס: תוכניות וסדרות
המופע של ג'רי ספרינגר

המופע של ג'רי ספרינגר (באנגלית: The Jerry Springer Show) היא תוכנית אירוח אמריקאית, ששודרה במקור בין 30 בספטמבר 1991 ל-26 ביולי 2018. התוכנית הופקה והונחתה על ידי ג'רי ספרינגר, שודרה במשך 27 עונות וכללה 4,969 פרקים. התוכנית הופקה ושודרה במקור עבור NBCUniversal ובהמשך עבור רשת The CW. התוכנית הגיעה לשיא הפופולריות שלה במהלך סוף שנות ה-90 של המאה ה-20.

התוכנית לא הצליחה לזכות ברייטינג גבוה במהלך העונות הראשונות, משום שהיא התמקדה באותה העת בנושאים פוליטיים יותר. בשל הרייטינג הנמוך הוחלט לשנות לחלוטין את קונספט התוכנית במהלך אמצע שנות ה-90, כך שהיא תתמקד רק בנושאים שנויים במחלוקת (כגון גילוי עריות וניאוף), ותכיל ניבולי פה מצונזרים, קרבות פיזיים, ובמקרים מסוימים עירום חלקי מצונזר.

התוכנית עלתה לראשונה ב-30 בספטמבר 1991. התוכנית צולמה באולפנים בשיקגו בין שנת 1991 לשנת 2009 ובסטמפורד שבקונטיקט בין 2009 עד 2018. הפרק האחרון של התוכנית שודר ב-26 ביולי 2018. התוכנית ממשיכה להיות משודרה בסינדיקציה ברשת The CW מאז ואילך.

== קישורים חיצוניים ==
* 

* [http://www.jerryspringertv.com/ האתר הרשמי]

קטגוריה:מחלוקות הקשורות לתקשורת המונים בארצות הברית
קטגוריה:מחלוקות בטלוויזיה בארצות הברית
קטגוריה:תוכניות טלוויזיה באנגלית
קטגוריה:תוכניות טלוויזיה שעלו לשידור בשנות ה-1990
פרס דייוויד כהן

פרס דייוויד כהן לספרות (באנגלית: The David Cohen Prize for Literature) (נוסד בשנת 1993) הוא פרס ספרותי בריטי דו־שנתי המוענק לסופר, משורר, מסאי, או מחזאי, עבור מכלול יצירות, שנכתב בשפה האנגלית.<ref name="home"></ref> את הפרס מממנת . מנהלת את הפרס.<ref name="ace"></ref> הזוכים חייבים להיות אזרחים בריטיים או אירים. הזוכה נבחר על ידי וועדת שיפוט, ללא הגשת מועמדויות. סך הפרס 40,000 ליש"ט.

משנת 2005, כולל פרס דייוויד כהן גם את פרס קלריסה לוארד. מדי שנה, בוחר הזוכה בפרס דייוויד כהן את מקבלת פרס קלריסה לוארד, בשווי 12,500 ליש"ט (במימון מועצת האמנויות באנגליה), וניתן לסופר מתחת לגיל 35, או לארגון התומך בסופרים צעירים, לבחירת הזוכה.<ref name="ace" /><ref name="barnes"></ref> בשנת 2017 חנכה מועצת האמנויות באנגליה את פרס קלריסה לוארד למו"לות עצמאית, בניהול ארגון , כדי לציין ולחגוג את "ההרפתקנות, הרוח החדשנית, והיצירתיות" של הוצאה לאור ספרותית עצמאית בבריטניה ובאירלנד.<ref>Onwuemezi, Natasha. [http://www.thebookseller.com/news/new-10000-award-indies-launches-549701 "New £10,000 award for indie publishers launches"], The Bookseller, 11 May 2017.</ref><ref>[http://newwritingnorth.com/projects/clarissa-luard-award-independent-publishers/ "Clarissa Luard Award for Independent Publishers"], New Writing North.</ref>

== זוכי הפרס ==
להלן רשימת הזוכים בפרס:<ref></ref>
* 1993: וידיאדר סורג'פרסאד נייפול
* 1995: הרולד פינטר
* 1997: מיוריאל ספארק
* 1999: 
* 2001: דוריס לסינג
* 2003: בריל ביינברידג' ותום גאן (במשותף)
* 2005: 
* 2007: 
* 2009: שיימוס היני
* 2011: ג'וליאן בארנס
* 2013: הילרי מנטל
* 2015: 
* 2017: טום סטופארד
* 2019: עדנה או'בריאן
* 2021: קולם טובין
* 2023: ג'ון בורנסייד

== קישורים חיצוניים ==

* 

== הערות שוליים ==

קטגוריה:פרסי ספרות בריטיים
אורקון קקצ'י

אורקון קֶקְצִ'י (בטורקית: Orkun Kökçü; נולד ב-29 בדצמבר 2000) הוא כדורגלן טורקי הולנדי, המשחק בקבוצת בנפיקה ליסבון ובנבחרת טורקיה.

== קריירה ==
קקצ'י שיחק במחלקת הנוער של חרונינגן, אליה הגיע לאחר ששיחק במועדונים מקומיים מעיר הולדתו הארלם, עד שעזב לטובת פיינורד ב-2014.

הוא ערך את הופעת הבכורה שלו בליגה ההולנדית נגד אמן ב-9 בדצמבר 2018, ותרם שער ובישול לאחר שנכנס כמחליף.

== קריירת נבחרות ==
קקצ'י שישחק בנבחרות הלאומיות הצעירות של הולנד.<ref></ref> ביולי 2019 הכריז על כוונתו לייצג את נבחרת טורקיה.<ref></ref> הוא ייצג את נבחרת טורקיה עד גיל 21, וערך את הופעת הבכורה שלו בנבחרת טורקיה הבוגרת ב-6 בספטמבר 2020 במשחק במסגרת ליגת האומות נגד סרביה שהסתיים בתוצאה 0-0. נכלל בסגל נבחרת טורקיה ליורו 2024.<ref></ref>

== חיים אישיים ==
קקצ'י נולד בהולנד, להורים ממוצא טורקי ואזרי.<ref></ref> הוא אחיו הצעיר של הכדורגלן אוזן קקצ'י המשחק בטלסטאר ספורטקלאב.

== תארים ==
פיינורד

* אליפות הולנד: 2022/2023
בנפיקה

* הסופר קאפ הפורטוגלי: 2023

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:כדורגלנים טורקים
קטגוריה:קשרי כדורגל הולנדים
קטגוריה:קשרי כדורגל טורקים
קטגוריה:הארלם: כדורגלנים
קטגוריה:כדורגלני פיינורד
קטגוריה:כדורגלני בנפיקה ליסבון
קטגוריה:כדורגלני נבחרת טורקיה
קטגוריה:כדורגלני יורו 2020
קטגוריה:כדורגלני יורו 2024 
קטגוריה:הולנדים ממוצא טורקי
קטגוריה:ספורטאים זרים בפורטוגל
קטגוריה:הולנדים שנולדו ב-2000
קטגוריה:טורקים שנולדו ב-2000
מוריץ סטילר

מוריץ סטילר וגרטה גרבו בדרכם לארצות הברית, קיץ 1925
סט הצילומים של סרטו "הפליטים" (De Landsflyktige), 1921]]
מוריץ (משה) סטילר (Mauritz Stiller; 17 ביולי 1883, הלסינגפורס, הדוכסות הגדולה של פינלנד, האימפריה הרוסית – 18 בנובמבר 1928, סטוקהולם, שוודיה) היה שחקן, תסריטאי ובמאי יהודי, יליד פינלנד, מחלוצי הראינוע השוודי. בשנים 1912–1927 ביים 51 סרטים והופיע כשחקן בשמונה הפקות. נודע כמי שגילה וקידם את השחקנית גרטה גרבו.

==קורות חייו ופועלו==
מוריץ (משה) סטילר נולד בפינלנד למשפחה יהודית שמוצאה בפולין וברוסיה. בילדותו התייתם מהוריו וגדל אצל ידידי המשפחה. אין ידיעות ברורות על לימודיו. בגיל 16 החל את דרכו כשחקן בתיאטרון השוודי בהלסינקי ובהמשך פעל כבמאי. סטילר עבר לשוודיה מפינלנד כדי להימלט מהגיוס הכפוי לצבא רוסיה הצארית. ב-1910, אחרי סגירת "התיאטרון האינטימי" של סטרינברג בסטוקהולם , השתמש סטילר במבנה להעלאת מחזות בבימויו ושינה את שמו ל-Lilla Teatern (כונה גם Lillan) – "התיאטרון הקטן".

ב-1912 נשכר על ידי קרל מגנוסון לכתוב ולביים סרטים קצרים לצד ויקטור שיוסטרום <small>(שוודית)</small>. לשניהם מיוחסת פריצת הדרך של הראינוע השוודי.
הסרטים שבחר לביים נגעו בתחומים שונים – מריאליזם חברתי ועד עלילות היסטוריות ורומנטיות. ראויות לציון הגירסות החדשניות והפיוטיות שלו לרומנים האפיים של סלמה לגרלף. סרטו מ-1924, "אגדת יסטה ברלינג" , שנעשה לפי ספרה של לגרלף מ-1891 והופק בכיכובה של גרטה גוסטפסון בת התשע-עשרה, הקנה לו מוניטין בינלאומיים.

סטילר הגיע ב-1925 לארצות הברית עם גרטה גרבו בת טיפוחיו בהזמנת לואי ב. מאייר, ממקימי חברת הסרטים מטרו גולדווין מאייר. הוא הספיק לביים שלושה סרטים והשתתף בבימוי סרטים נוספים, אך לא מצא את דרכו בשיטת האולפנים ההוליוודית, שלא איפשרה לו שליטה מלאה בהפקה. אחרי מחלוקות עם ראשי מג"מ וחברת סרטי פרמאונט חזר ב-1928 לשוודיה ונפטר באותה שנה.

סטילר לא הקים משפחה. הוא נקבר בחלקה היהודית בבית הקברות הצפוני בסטוקהולם.

ב-1960 הונצח בשדרת הכוכבים של הוליווד (1713 Vine Street). כתיב שמו שובש (Maurice Diller) והטעות תוקנה רק ב-1988. אנדרטה לזכרו הוקמה בעיר קריסטנסטאד , שבה פעל אולפן הסרטים השוודי הראשון (Svenska Biografteatern), ובה התחיל סטילר את דרכו בראינוע.

==קישורים חיצוניים==

* 
* [https://blf.fi/artikel.php?id=9661 מוריץ סטילר] במילון הביוגרפיות של פינלנד 
* [https://www.virtual-history.com/movie/person/2372/mauritz-stiller ספרות על אודות מוריץ סטילר]
* 
 [https://www.filmarkivet.se/movies/mauritz-stiller/ מוריץ סטילר]; סרט תיעודי מ-1987, באורך 57 דקות, על חייו ועבודתו 

==הערות שוליים==

קטגוריה:יהודים שוודים
קטגוריה:יהודים פינים
קטגוריה:במאים שוודים
קטגוריה:במאי ראינוע
קטגוריה:תסריטאי קולנוע שוודים
קטגוריה:מהגרים מפינלנד לשוודיה
קטגוריה:להט"בים יהודים
קטגוריה:אישים שהונצחו בשדרת הכוכבים של הוליווד: קולנוע
קטגוריה:ילידי 1883
קטגוריה:נפטרים ב-1928
פרדיננד אומניאלה

פרדיננד אומניאלה אומורווה (באנגלית: Ferdinand Omanyala Omurwa; נולד ב-2 בינואר 1996 בניירובי שבקניה) הוא אתלט קנייתי, אלוף אפריקה (2022) בריצת 100 מטר.

== קריירה מקצועית ==
בשנת 2017 הושעה אומניאלה מפעילות למשך 14 חודשים בשל עבירת סימום, לאחר שחומר אסור נמצא בגופו. בשנת 2019 זכה אומורווה באליפות קניה בריצת 100 מטר.

ב-30 במרץ 2021 קבע אומניאלה שיא קניה חדש בריצת 100 מטר לאחר שזכה עם תוצאה של 10.01 שניות בתחרות שנערכה בלאגוס שבניגריה. באולימפיאדת טוקיו 2020 שנערכה בשנת 2021 שבר אומניאלה פעם נוספת את שיא קניה בריצת 100 מטר, עם תוצאה של 10.00 שניות במקצה חצי הגמר, שלא הספיקה לו על-מנת להעפיל למקצה הגמר. בחודש אוגוסט הוא שבר פעם נוספת את שיא קניה, עם תוצאה של 9.86 שניות, והפך לקנייתי הראשון ששובר את מחסום עשר השניות. ב-18 בספטמבר הוא שבר את שיא אפריקה בריצת 100 מטר בתחרות שנערכה בניירובי שבקניה, עם תוצאה של 9.77 שניות.

=== 2022 ===
=== אלוף אפריקה ===
אומניאלה זכה במדליית זהב בריצת 100 מטר באליפות אפריקה באתלטיקה שנערכה בסנט פייר שבמאוריציוס, עם תוצאה של 9.927 שניות בגמר.

== שיאים אישיים ==
===אצטדיון===
* ריצת 60 מטר: 6.57 שניות (2022) - שיא קניה
* ריצת 100 מטר: 9.77 שניות (2021) - שיא אפריקה

== קישורים חיצוניים ==

== הערות שוליים ==

קטגוריה:אתלטים קנייתים
קטגוריה:אצנים באולימפיאדת טוקיו (2020)
קטגוריה:נושאי דגל קניה באולימפיאדה
קטגוריה:קנייתים שנולדו ב-1996
היילנד פארק (אילינוי)

היילנד פארק (באנגלית: Highland Park) היא עיר הממוקמת במחוז לייק שבמדינת אילינוי אשר בארצות הברית. לפי מפקד האוכלוסין האמריקני של שנת 2010 הכילה העיר באותה העת 29,763 תושבים, וצפיפות אוכלוסין של העיר הייתה 939.47 נפש לקמ"ר.

היילנד פארק, אשר משתייכת ליישובי אזור הנורת' שור, מאופיינת בעושרה ובקהילה היהודית הגדולה יחסית שנמצאת בה.

היילנד פארק כוללת מספר אטרקציות, כולל רובע קניות במרכז העיר ופסטיבל רוויניה אשר פעיל ברוב ערבי עונת הקיץ, ואשר מארח קונצרטים מז'אנרים רבים ושונים על מדשאה בגודל 20,000 מ"ר ובביתן המכיל 3,500 מושבים, או באודיטוריום סגור קטן יותר להופעות פחות פופולריות.

== גאוגרפיה ==
לפי לשכת מפקד האוכלוסין של ארצות הברית העיר משתרעת על פני 31.68 קילומטר רבוע, מתוכם 31.6 קילומטר רבוע הם שטחי קרקע ו-0.09 קמ"ר הם שטחי מים.

== דמוגרפיה ==
לפי מפקד האוכלוסין של שנת 2010 באותה העת הכילה היילנד פארק 29,763 תושבים. צפיפות האוכלוסין הייתה 939.47 תושבים לקמ"ר. מתוך 29,763 תושבי היילנד פארק 91.05% היו לבנים, 1.84% היו אפרו-אמריקאים, 0.18% היו אינדיאנים, 2.9% היו אסייתים, 0.03% היו מאיי האוקיינוס השקט, 2.51% היו מגזעים אחרים, ו-1.48% השתייכו לשני גזעים או יותר. מכלל אוכלוסיית היישוב 7.28% היו היספנים או לטינים מכל גזע.

== בתרבות הפופולרית ==
* היילנד פארק הוא המיקום בו היה נמצא הבית הקודם של הדמויות הראשיות בסדרת הדרמה "האישה הטובה".
* בהיילנד פארק צולמו חלק מהסרטים שכתב וביים ג'ון יוז במהלך שנות ה-80, כולל "שמתי ברז למורה", "חלומות צעירים" , "בת 16 הייתי" , "הדוד באק" ו"שכחו אותי בבית". סרטים פופולריים אחרים משנות ה-80 שצולמו או מתרחשים בחלקם בהיילנד פארק כוללים בין היתר את "אנשים פשוטים", "שעשועים מסוכנים", ו"לוקאס".

==ראו גם==
* אירוע הירי בהיילנד פארק

== קישורים חיצוניים ==

* 
* 
* 

קטגוריה:אילינוי: ערים
קטגוריה:יישובים שהוקמו ב-1869
מיקולאס אלקנה

מיקולאס אַלֶקְנַה (בליטאית: Mykolas Alekna; נולד ב-28 בספטמבר 2002 בליטא) הוא אתלט ליטאי, סגן אלוף העולם (יוג'ין 2022), אלוף אירופה (מינכן 2022) ושיאן העולם בזריקת דיסקוס.

אלקנה הוא בנו של וירגיליוס אלקנה, אלוף אולימפי ואלוף העולם בזריקת דיסקוס.

==ביוגרפיה ==

=== 2021 ===
==== אלוף העולם עד גיל 20 ====
באליפות העולם עד גיל 20 שנערכה בניירובי, קניה זכה אלקנה במדליית זהב בזריקת דיסקוס בתוצאה של 64.04 מטר.

=== 2022 ===
==== סגן אלוף עולם ====
באליפות העולם שנערכה ביוג'ין, אורגון, ארצות הברית ב-19 ביולי אותה שנה הוא זכה במדליית כסף בזריקת דיסקוס בתוצאה של 69.27 מטר, אחרי כריסטיאן צ'ה שקבע שיא אליפות חדש של 71.13 מטר ולפני חברו לנבחרת אנדריוס גודז'יוס (67.55 מטר).

=== 2023 ===
==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכה אלקנה במדליית ארד בתוצאה של 68.85 מטר, אחרי דניאל סטול משוודיה (71.46 מטר) וכריסטיאן צ'ה (70.02 מטר).

=== 2024 ===
====שיאן עולם====
בתחרות שנערכה ברומנה, אוקלהומה, ארצות הברית ב-14 באפריל 2024 הוא קבע בזריקת דיסקוס שיא עולם חדש של 74.35 מטר, שיפור לשיא הוותיק ביותר באתלטיקה בן 38 השנים של יורגן שולט מגרמניה המזרחית (74.08 מטר).
באולימפיאדת פריז (2024) שבר מיקולאס את השיא אולימפי של אביו מאולימפיאדת אתונה (2004) עם זריקה של 69.97 מטר, עם זאת מספר דקות לאחר מכן השיא נשבר שוב על ידי רוג'ה סטונה שזרק למרחק 70.00 מטר, ומיקולאס זכה במדליית כסף.
== שיאים אישיים ==
===אצטדיון===
* זריקת דיסקוס: 74.35 מטר (2024), שיא עולם

==קישורים חיצוניים==

קטגוריה:אתלטים ליטאים
קטגוריה:זורקי דיסקוס
קטגוריה:שיאני עולם באתלטיקה
קטגוריה:אתלטים באולימפיאדת פריז (2024)
קטגוריה:ילידי 2002
כריסטיאן צ'ה

כריסטיאן צ'ה (בסלובנית: Kristjan Čeh; נולד ב-17 בפברואר 1999 בפטוי שבסלובניה) הוא אתלט סלובני, אלוף העולם (יוג'ין 2022) בזריקת דיסקוס.

==ביוגרפיה ==
=== 2019 ===
באליפות אירופה עד גיל 23 שנערכה ביבלה שבשוודיה זכה אלקנה במדליית זהב בזריקת דיסקוס בתוצאה של 63.82 מטר. 

באליפות העולם שנערכה בדוחה שבקטר סיים במקום 31 בתוצאה של 59.55 מטר.

=== 2021 ===
באולימפיאדת טוקיו 2020 סיים צ'ה במקום חמישי בתוצאה של 66.62 מטר.

=== 2022 ===
החל מחודש פברואר 2022 החל להתאמן בהדרכתו של האלוף האולימפי גרד קנטר.

בתחרות שנערכה בברמינגהאם ב-21 במאי אותה שנה הוא קבע בזריקת דיסקוס שיא אישי חדש של 71.27 מטר.

====אלוף עולם====
באליפות העולם שנערכה ביוג'ין, אורגון, ארצות הברית ב-19 ביולי אותה שנה הוא זכה במדליית זהב בזריקת דיסקוס בשיא אליפות חדש של 71.13 מטר, לפני מיקולאס אלקנה (69.27 מטר) ואנדריוס גודז'יוס (67.55 מטר), שניהם מליטא.

=== 2023 ===
==== סגן אלוף העולם ====
באליפות העולם שנערכה באוגוסט בבודפשט שבהונגריה זכה צ'ה במדליית כסף בזריקת דיסקוס בתוצאה של 70.02 מטר, אחרי דניאל סטול משוודיה (71.46 מטר) ולפני מיקולאס אלקנה (68.85 מטר).

== שיאים אישיים ==
===אצטדיון===
* זריקת דיסקוס: 71.27 מטר (2022)

==קישורים חיצוניים==

== הערות שוליים ==

קטגוריה:זורקי דיסקוס
קטגוריה:אתלטים סלובנים
קטגוריה:אלופי עולם באתלטיקה
קטגוריה:סלובנים שנולדו ב-1999
קטגוריה:זורקי דיסקוס באולימפיאדת טוקיו (2020)
קרחון פיילוט

מפה טופוגרפית בקנה מידה של 1:250,000 של קרחון אוויאייטור ו[[הרי הצלב הדרומי]]
קרחון פיילוט (באנגלית: Pilot Glacier) הוא קרחון יובלי עמוק ברכס מאונטניר, באזור חוף בורכגרווינק, בארץ ויקטוריה, שבאנטארקטיקה.

הקרחון זורם לאורך הצד הדרום-מזרחי של מישור דספשן, ונשפך אל קרחון אוויאייטור.

== היסטוריה ==
=== מקור השם ===

שמו של הקרחון ניתן לו על ידי משלחת החקר הצפונית (the northern party) מטעם משלחת הסקר הגאולוגי האנטארקטי של ניו זילנד (the New Zealand Geological Survey Antarctic Expedition), אשר חקרה את האזור בעונת המחקר (הקיץ האנטארקטי) שבשנים 1962–1963.

שם זה ניתן לקרחון, לציון תרומתם של טייסי טייסת צי ארצות הברית VX-6 לחקר אנטארקטיקה.

כמחווה לעבודתם המסוכנת של טייסים ושאר אנשי צוות תעופה במבצעי הסיור, המחקר והמדע באנטארקטיקה. "פיילוט" משמעו באנגלית "טייס", כמחווה נוספת לעבודת הטייסים ניתן גם לקרחון אוויאייטור שמו - באנגלית "אוויאייטור" משמעו "טייס".

פיילוט
פיילוט
פיילוט
ריצ'רד לין

רצ'רד לין (באנגלית: Richard Lynn; 20 בפברואר 1930 – 17 ביולי 2023) היה פסיכולוג וסופר בריטי שנוי במחלוקת, ופרופסור לשעבר באוניברסיטת אלסטר, עד שתוארו נשלל ממנו בשנת 2018.

במחקריו הוא טען להשפעה ישירה של מין וגזע על אינטליגנציה, ובעקבות כך הואשם בגזענות, וספג ביקורת נוקבת מחוקרים רבים בתחומו, על מסקנותיו ועל שיטת עבודתו.

שימש בעבר כעורך הראשי של כתב העת Mankind Quarterly, שהואשם בידי רבים בכך שהוא מקדם עליונות לבנה, איגניקה ואת תורת הגזע.

== ביוגרפיה ==
ריצרד לין נולד למשפחה של בוטנאי בריטי סידני הרלנד שפעל בטרינידד ופרו. הוא גדל בבריטניה במשפחה חד-הורית ופגש לראשונה את אביו בשנת 1949 כאשר הוא חזר לבריטניה. אחרי סיום לימודי בית ספר לין למד באוניברסיטת קיימברדג'.

לין התחיל את הקריירה מדעים באוניברסיטת אקסטר והמשיך לאוניברסיטת אולסטר באירלנד.

בשנת 1982 הוא פרסם מאמר בו תיאר תופעה של אפקט פלין. לדעתו מקור לתופעה זו היא בשיפור בהרגלי התזונה במהלך המאה ה-20.

בשנת 1996 לין פרסם ספר Dysgenics: Genetic Deterioration in Modern Populations בו טען שמשפחות בעלי השכלה גבוהה מולידים פחות ילדים ובמשפחות עם IQ נמוך הם בדרך כלל מרובות ילדים. ויליאם המילטון מתח ביקורת קשה על הספר וממצאיו.

לין חקר האם קיים קשר בין גזע לרמת משכל. ממצאים רוכזו בספר "IQ and the Wealth of Nations" שנכתב במשותף עם חוקר פיני ופורסם בשנת 2002. בספר המחברים טענו שהבדלים בתוצר מקומי גולמי בין המדינות השונות מוסברים בהבדלים ברמת IQ של האזרחים. לדעתם המדד מגיע ל-105 אצל אנשים ממזרח אסיה, 99 אצל אנשים מאירופה ורק 54 אצל בושמנים. בשנת 2010 הוא פרסם מאמר לפיו אנשי צפון איטליה הם בעלי מדד 103 ותושבי סיציליה 89 בלבד. מסקנות של לין נתקלו בביקורת מחוקרים אחרים שעסקו בנושא לרבות מרכוס פלדמן. היו גם טענות לבעיות מתודולוגיות במחקריו. בעקבות כך בשנת 2018 אוניברסיטת אולסטר ביטלה מינוי של לין לפרופסור אמריטה.

המרכז המשפטי לדרום העני כלל את לין ברשימת בעלי דעות של לאומנות לבנה.

==ספרים==
* Dysgenics: Genetic Deterioration in Modern Populations. Praeger Publishers. 1997. .
*Lynn, Richard (2001). The Science of Human Diversity: A History of the Pioneer Fund. University Press of America. .
*Lynn, Richard (2001). Eugenics: A Reassessment. Praeger Publishers. .
*Lynn, Richard; Vanhanen, Tatu (2002). IQ and the Wealth of Nations. Westport, Connecticut: Praeger. .
*Lynn; Vanhanen (2006). IQ and Global Inequality. Washington Summit Publishers. .
*Lynn, Richard (2015) [2006]. Race Differences in Intelligence: An Evolutionary Analysis. Washington Summit Publishers. .
*Lynn, Richard; Becker, David (2019). The Intelligence of Nations. London: Ulster Institute for Social Research. .
*Lynn, Richard (2020). Memoirs of a Dissident Psychologist. Ulster Institute for Social Research. .
*Lynn, Richard (2021). Sex Differences in Intelligence: The Developmental Theory. Arktos Media Ltd. .

==קישורים חיצוניים==

* 

* [https://peoplepill.com/people/richard-lynn ביוגרפיה]

== הערות שוליים ==

קטגוריה:בוגרי אוניברסיטת קיימברידג'
קטגוריה:פסיכולוגים בריטים
קטגוריה:בריטים שנולדו ב-1930
קטגוריה:בריטים שנפטרו ב-2023
ג'יי רואץ'

מת'יו ג'יי רואץ (באנגלית: Mathew Jay Roach; נולד ב-14 ביוני 1957) הוא יוצר קולנוע וטלוויזיה אמריקאי. ידוע בעיקר בבימוי סדרת סרטי אוסטין פאוורס והסרטים "פגוש את ההורים", "אידיוט מושלם", "הקמפיין", "טרמבו" ו"פצצה".

רואץ' זכה גם לשבחי המבקרים על בימוי והפקת סרטי הדרמה הפוליטית של HBO: "Recount" , "חוקי המשחק", ו"". על עבודתו הוא קיבל ארבעה פרסי אמי בפריים טיים מתוך שש מועמדויות.

== ביוגרפיה ==
רואץ' נולד וגדל באלבקרקי שבניו מקסיקו, שם אביו היה עובד צבאי. סיים תואר ראשון בכלכלה באוניברסיטת סטנפורד ב-1980 ולאחר מכן קיבל תואר MFA בהפקת סרטים מאוניברסיטת דרום קליפורניה ב-1986.

== קריירה ==
רואץ' פתח את הקריירה שלו בבימוי עם סרט הקומדיה "גן החיות" ב-1990. בהמשך ביים את הסרט המצליח מבחינה מסחרית "אוסטין פאוורס: מרגל עם סגנון" (1997), בכיכובו של מייק מאיירס. הוא ביים גם את סרטי ההמשך "אוסטין פאוורס: המרגל שתקע אותי" (1999) ו- "אוסטין פאוורס - גולדממבר" (2022).

רואץ' ביים גם את סרט הדרמה-קומדיה-ספורט "", שיצא לאקרנים באוקטובר 1999. הוא המשיך לביים קומדיות מצליחות מבחינה ביקורתית ומסחרית, ביניהן "פגוש את ההורים" (2000) וסרט ההמשך שלה "פגוש את הפוקרס" (2004), "אידיוט מושלם" (2010) ו- "הקמפיין" (2012). לאחר מכן רואץ' התרחב לז'אנרים אחרים, וביים את הדרמה התקופתית הביוגרפית "טרמבו" (2015) ואת הדרמה הביוגרפית "פצצה" (2019), שזכתה במספר מועמדויות לפרסי אוסקר.

רואץ' זכה לשבחי המבקרים על בימוי מספר סרטי דרמה פוליטית של HBO. הוא ביים את "ריקאונט" (2008), מה שזיכה אותו בשני פרסי אמי בפריים טיים. לאחר מכן ביים את הסרט "חוקי המשחק", על מסע הבחירות של ג'ון מקיין ושרה פיילין ב-2008, שהוקרן בבכורה במרץ 2012 כאחד הסרטים הנצפים ביותר בתולדות HBO. הסרט זיכה אותו בפרסי אמי נוספים בפריים טיים באותן קטגוריות, כמו גם בפרס גלובוס הזהב למיני סדרה או סרט טלוויזיה הטוב ביותר ופרס פיבודי. הוא ביים גם את הדרמה הביוגרפית "", שהוצגה לראשונה במאי 2016 וזיכתה את רואץ' בשתי מועמדויות נוספות לפרס אמי באותן קטגוריות.

בשנת 2023, ביים את כל שמונת פרקי הסדרה של "המדבר הגבוה" <small>(אנ')</small> מבית אפל TV פלוס.

== חיים אישיים ==
רואץ' נשוי למוזיקאית והשחקנית סוזנה הופס, סולנית להקת The Bangles, איתה יש לו שני בנים.

== פילמוגרפיה חלקית ==
{| class="wikitable"
! שנה
! שם הסרט
! width="65" | תפקיד
|-
| 1997
| אוסטין פאוורס: מרגל עם סגנון
|במאי
|-
| 1999
| אוסטין פאוורס: המרגל שתקע אותי
|במאי
|-
| 2000
| פגוש את ההורים
|במאי ומפיק
|-
| 2002
| אוסטין פאוורס - גולדממבר
|במאי
|-
| 2004
| פגוש את הפוקרס
|במאי ומפיק
|-
| 2010
| אידיוט מושלם
|במאי ומפיק
|-
| 2012
| הקמפיין
|במאי ומפיק
|-
| 2015
| טרמבו
|במאי
|-
| 2019
| פצצה
|במאי ומפיק
|-
|
|The Roses<ref></ref>
|במאי ומפיק
|-
|}
מפיק בלבד
* "50 דייטים ראשונים" (2004) (מפיק בפועל)
* "מדריך הטרמפיסט לגלקסיה" (2005)
* "בוראט" (2006)
* "ברונו" (2009)
* "פגוש את הפוקרס הקטנים" (2010)

==קישורים חיצוניים==

== הערות שוליים ==

קטגוריה:בוגרי אוניברסיטת סטנפורד
קטגוריה:מפיקי קולנוע אמריקאים
קטגוריה:תסריטאים יהודים אמריקאים
קטגוריה:זוכי פרס גלובוס הזהב - מפיקים
קטגוריה:זוכי פרס אמי לבידור בפריים טיים
קטגוריה:אמריקאים שנולדו ב-1957
ואנגליס פבלידיס

ואנגליס פבלידיס (ביוונית: Βαγγέλης Παυλίδης; נולד ב־21 בנובמבר 1998) הוא כדורגלן יווני, המשחק בעמדת החלוץ בבנפיקה ליסבון ובנבחרת יוון.

== קריירת מועדונים ==
ב-9 באפריל 2016 חתם פאבלידיס בבוכום על חוזה מקצועי ראשון עד קיץ 2019. הוא סיפק שערים ובישולים בקבוצה עד גיל 19 של המועדון (ב-45 משחקים כבש 20 שערים ו-13 בישולים). הודות לכך פבלידיס נבחר על פי פיפ"א לאחד מ-15 הכישרונות הגדולים ביותר באליפות אירופה הקודמת עד גיל 17.

ב-15 במאי 2016 הוא ערך את הופעת הבכורה בקבוצה הבוגרת של המועדון בניצחון 2–4 על פ.צ היידנהיים.

ב-26 בינואר 2018 הושאל לבורוסיה דורטמונד ב' למחצית השנייה של העונה.

ב-17 בינואר 2019 הושאל לוילם II מהליגה ההולנדית עם לסיום העונה. ב-23 בינואר הוא הבקיע את שערו הראשון בקבוצה בניצחון 3–2 על טוונטה בגביע ההולנדי. ב-16 בפברואר הוא הבקיע את שערו הראשון בליגה בהפסד 2–3 לויטסה ארנהם. בסיום העונה על חוזה קבוע בוילם II ועזב את בוכום.<ref></ref>

ב-9 ביולי 2021 חתם פבלידיס על חוזה עד 2025 בא.ז. אלקמאר.<ref></ref> ב-14 באוגוסט הוא ערך את הופעת הבכורה בהפסד 0–1 לואלבייק. את שער הבכורה הוא כבש ב-29 באוגוסט בניצחון 1–3 על פורטונה סיטארד. סך הכל כבש פבלידיס 18 שערי ליגה ב-37 הופעות בעונתו הראשונה בקבוצה.

ב-1 ביולי 2024 חתם פבלדיס לחמש שנים בבנפיקה ליסבון.

== נבחרת יוון ==
ב-29 באוגוסט 2019 פבלידיס זומן לנבחרת יוון הבוגרת לקראת משחקי מוקדמות יורו 2020 נגד פינלנד וליכטנשטיין. הוא ערך את הופעת הבכורה שלו בנבחרת ב-5 בספטמבר בהפסד 0–1 לפינלנד. ב-15 באוקטובר הוא כבש שער בכורה במדים הלואמיים בניצחון 1–2 על בוסניה והרצגובינה.

== קישורים חיצוניים ==

== הערות שוליים ==

קטגוריה:כדורגלנים יוונים
קטגוריה:חלוצי כדורגל יוונים
קטגוריה:כדורגלני בוכום
קטגוריה:כדורגלני וילם II
קטגוריה:כדורגלני א.ז. אלקמאר
קטגוריה:כדורגלני בנפיקה ליסבון
קטגוריה:כדורגלני נבחרת יוון
קטגוריה:יוונים שנולדו ב-1998
סיגנה סוונדסן

סיגנה סוונדסן (בדנית: Signe Svendsen; נולד ב-16 באוקטובר 1974) היא זמרת ומנחת טלוויזיה דנית.

==ביוגרפיה==
סיגנה סוונדסן נולדה בעיירה ניובורג. היא סיימה לימודי בית ספר ולמדה מוזיקה בקונסרבטוריון של קופנהגן אותו סיימה בשנת 2003. בשנת 2001 היא שרה ביחד אם להקה דנית Rollo & King שיר שזכה בפרס בתחרות שירים דנית, הגיע למקום השלישי במצעד הפזמונים והיה נציג של דנמרק ב-אירוויזיון 2001 בה הוא זכה במקום השני. בשנת 2002 היא הגישה ציונים דנים של תחרות זו (השיר הדני הגיע למקום האחרון בתחרות).

בעקבות הצלחתה בשנת 2003 סוונדסן הוזמנה להנחות תוכנית טלוויזיה לצד ביארנה סלוט כריסטיאנסן. בהמשך היא עשתה עם כריסטיאנסן תוכניות טלוויזיה נוספות Signe og B.S. på afveje i (2003) ו- Signe & B.S. i Tasmanien (2004) . היא הייתה מנחה של תוכניות נוספות ובשנים 2006–2011 הייתה חלק של צוות Spørg Charlie בערוץ TV 2 Charlie.

במקביל לקריירה בטלוויזיה סוונדסן המשיכה לשיר. בשנים 2007–2010 היא שרה לצד נילס האוסגארד. היא המשיכה לשתף פעולה איתו להופיע בהופעותיו עד לשנת 2015. בשנת 2010 היא שחררה את האלבום הראשון שלה Ny passager. הוא הגיע למקום ה-12 במצעד הפזמונים הדני. סוונדסן כתבה בעצמה 8 שירים מ-10 שהיו באלבום. לאחר הוצאת האלבום סוונדסן ערכה סיבוב הופעות בה שיתפה מוזיקאים דנים נוספים. היא שחררה אלבום Live 2010 לאחר סיום ההופעות.

בשנת 2012 היא שחררה שיר Din Sang. בהמשך הוא נכלל באלבומה השני שהגיע למקום השלישי במצעד הפזמונים. גם לאחר הופעות עם שירי אלבום זה יצא אלבום Sange på Tour (2012).

סוונדסן עשתה אלבומים נוספים בשנים 2016 ו-2020 אך הם לא זכו לאותה הצלחה.

==קישורים חיצוניים==

קטגוריה:זמרות דניות
קטגוריה:זמרות-יוצרות
קטגוריה:משתתפי אירוויזיון 2001
קטגוריה:דנמרק באירוויזיון
קטגוריה:ילידות 1974
קטגוריה:דנים שנולדו ב-1974
ג'ורג'ו סקלוויני

ג'ורג'ו סקלוויני (באיטלקית: Giorgio Scalvini; נולד ב־11 בדצמבר 2003) הוא כדורגלן איטלקי המשחק בעמדת הבלם באטאלנטה ובנבחרת איטליה.

== קריירה ==
סקלוויני החל לשחק כדורגל בברשה בגיל 10, ושיחק בקבוצות הנוער של אטאלנטה מאז 2015.<ref></ref>

הוא שיחק לראשונה במדי אטאלנטה הבוגרת ב-24 באוקטובר 2021, בגיל 17, בתיקו 1-1 במסגרת הסרייה א' מול אודינזה. ב-18 באפריל 2022 כבש את שערו הראשון בקריירה בהפסד של אטאלנטה 2–1 להלאס ורונה.

סקלוויני ייצג את נבחרות איטליה בכל נבחרות הנוער. הוא ערך את הופעת הבכורה שלו בנבחרת איטליה עד גיל 21 ב-16 בנובמבר 2021, בגיל 17, כששיחק במשחק ידידות בו ניצחה הנבחרת האיטלקית 4–2 את רומניה.

ב-24 בינואר 2022, זומן סקלוויני לראשונה לסגל הנבחרת הבוגרת של איטליה. הוא ערך את הופעת הבכורה שלו בנבחרת בתבוסה 5–2 לגרמניה ב-14 ביוני 2022.

== תארים ==
;אטאלנטה
* הליגה האירופית: 2023/24

;אישיים
* השחקן האיטלקי המצטיין עד גיל 21 (לפי טוטוספורט): 2023

== קישורים חיצוניים ==

==הערות שוליים==

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני נבחרת איטליה
קטגוריה:כדורגלני אטאלנטה
קטגוריה:איטלקים שנולדו ב-2003
קוני קונוויי

קוני מארי קונוויי (באנגלית: Connie Marie Conway; נולדה ב-25 בספטמבר 1950) היא פוליטיקאית אמריקאית, שכיהנה לקצרה כחברת בית הנבחרים של ארצות הברית מטעם מחוז הקונגרס ה-22 של מדינת קליפורניה. נבחרה לראשונה לקונגרס של ארצות הברית בבחירות מיוחדות שהתקיימו ביוני 2022 להחלפתו של נציג המחוז המתפטר דווין נונס. בשנים 2008–2014 שירתה באספה המדינתית של קליפורניה, ובארבע השנים האחרונות לכהונתה שם (2014-2010) שירתה כמנהיגת סיעת המיעוט באספה.

== ביוגרפיה ==
קונוויי נולדה בבייקרספילד שבקליפורניה. היא למדה במכללת הסקוויות (College of the Sequoias) שבעיר וייסייליה ולאחר מכן באוניברסיטת המדינה של קליפורניה בפרזנו . אביה, ג'ון קונוויי, היה חבר במועצת המפקחים של מחוז טולארי מ-1981 ועד למותו בשנת 1991. בשנים 1988–1991 עבדה קונוויי כמתאמת בריאות במרכז הרפואי "Kaweah Delta". לאחר מכן, עד לשנת 1994, עבדה במרפאה "Sweet's Home Medical". בשנים 1994–2000 קונוויי הייתה מנהלת מחוזית ב"תאגיד קורוול" (CorVel Corporation).

במשך שמונה שנים הייתה קונוויי חברה במועצת המפקחים של מחוז טולארי. ב-2005 וב-2008 הייתה יושבת ראש המועצה. נוסף על כך, קונוויי עמדה בראש "שותפות קליפורניה עבור עמק סן חואקין" במינוי ישיר ממושל קליפורניה. השותפות פועלת לשיפור הכלכלה ואיכות החיים בעמק סן חואקין על ידי מתן המלצות מדיניות למושל. ב-2006 כיהנה קונוויי כנשיאת איגוד מחוזות קליפורניה, המייצג את 58 המחוזות בקליפורניה ברמה המדינתית והפדרלית. מאוחר יותר היא הפכה למנהלת אגודת המחוזות הלאומית, עמדה בראש ועדת החברוּת שלה ועבדה בוועדה לפיתוח כלכלי של האגודה.

בבחירות 2008 נכנסה לחיים הפוליטיים במטרה לרשת את מקומו של ביל מייז באספה המדינתית של קליפורניה, הבית התחתון של בית המחוקקים המדינתי. בבחירות המקדימות של המפלגה הרפובליקנית ניצבה בפני שני מתמודדים אחרים עליהם גברה ונבחרה למועמדת המפלגה ולבסוף לחברת האספה. לאחר בחירתה מחדש לאספה ב-2 בנובמבר 2010 נבחרה קונוויי על ידי עמיתיה הרפובליקנים כמנהיגת הסיעה באספה לאחר התכנסות סגורה של הרפובליקנים באספה ב-4 בנובמבר. היא נבחרה לתפקיד פה אחד לאחר שמנהיג הסיעה הקודם, מרטין גאריק, התפטר מהתפקיד. קונוויי הייתה האישה הראשונה שכיהנה כמנהיגת הסיעה הרפובליקנית באספה מאז 1981.

בבחירות מיוחדות לבית הנבחרים של ארצות הברית במחוז הקונגרס ה-22 של קליפורניה הייתה קונוויי מועמדת המפלגה הרפובליקנית להחלפתו של חבר הקונגרס הפורש דווין נונס, שפרש מתפקידו בינואר 2022. ב-7 ביוני אותה שנה נבחרה לקונגרס ה-117 של ארצות הברית, והושבעה לתפקידה ב-14 ביוני. קונוויי הודיעה שאין בכוונתה להתמודד בבחירות הרגילות במחוז ה-22 במסגרת הבחירות בארצות הברית בנובמבר 2022 ועל כן כהונתה תמה בתחילת 2023.

== קישורים חיצוניים ==

* 

* 
* 
* 

== הערות שוליים ==

קטגוריה:חברי בית המחוקקים המדינתי של קליפורניה
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברות בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מקליפורניה
קטגוריה:חברי הקונגרס ה-117 של ארצות הברית
קטגוריה:בוגרי אוניברסיטת המדינה של קליפורניה בפרזנו
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
A Starlight Symphony

A Starlight Symphony הוא סיבוב הופעות של הזמרת-יוצרת האנגלייה שרה ברייטמן, אשר לא נתמך על גבי אלבום מסוים.<ref name=":1"></ref> סיבוב ההופעות החל ב-12 באוקטובר 2022, והסתיים ב-22 באוקטובר 2022.<ref></ref> ב-1 ביוני 2022 פרסמה ברייטמן באתר האינטרנט הרשמי שלה פוסט בו הצהירה על סיבוב הופעות חדש במסגרתו יחולקו מרצ'נדייז ומוצרי אספנות שונים, כמו גם קוקטיילים ושמפניות וזאת, בנוסף לכך שהוא קוטלג כ"סיבוב הופעות VIP".<ref name=":0"></ref> בהמשך לכך, הוכרזו שלושה תאריכים של הופעות בלאס וגאס.<ref name=":0" />

סיבוב ההופעות התקיים ברחבי ארצות הברית ומקסיקו בלבד, וכלל כ-7 הופעות בסך הכול.<ref name=":0" />

== רקע ==
ב-1 ביוני 2022 פרסמה ברייטמן באתר האינטרנט הרשמי שלה פוסט בו הצהירה על סיבוב הופעות חדש, בשם "A Starlight Symphony".<ref name=":0" /> באותו הפוסט, נכתב "אל תפספסו את ההזדמנות לבלות את הזמן בחייכם ולפגוש את שרה באופן אישי בתיאטרון הוונציאני היפה בלאס וגאס".<ref name=":0" /> ב-16 ביוני פורסם פוסט נוסף בו נחשפו פרטים נוספים אודות סיבוב ההופעות.<ref></ref> ב-22 ביוני הוצעו למכירה כרטיסים נוספים לאור ההיענות ברחבי העולם.<ref></ref> פוסט נוסף פורסם ב-29 ביוני באותה השנה.<ref></ref>

==תאריכי הופעות==
{| class="wikitable" style="text-align:center;"
! scope="col" style="width:12em;"| תאריך
! scope="col" style="width:12em;"| עיר
! scope="col" style="width:9em;"| מדינה
! scope="col" style="width:20em;;"| מיקום
|-
!colspan="4"|לג 1 – אמריקה הצפונית
|-
| 12 באוקטובר 2022
| rowspan="3" |לאס וגאס
| rowspan="3" |ארצות הברית
| rowspan="3" |התיאטרון הוונציאני
|-
|14 באוקטובר 2022
|-
|15 באוקטובר 2022
|-
|18 באוקטובר 2022
|ספופן
| rowspan="4" |מקסיקו
|אודיטוריום TELMEX
|-
|19 באוקטובר 2022
|אובררה
|ארנה מונטריי
|-
|21 באוקטובר 2022
|פואבלה דה סרגוסה
|אודיטוריום מטרופוליטן
|-
| 22 באוקטובר 2022
|סיודאד אילה
| ארנה CDMX
|}

== קישורים חיצוניים ==
* 

== הערות שוליים ==

קטגוריה:סיבובי הופעות מ-2022
קטגוריה:סיבובי הופעות של שרה ברייטמן
קטגוריה:סיבובי הופעות בארצות הברית
קטגוריה:סיבובי הופעות במקסיקו
איירון הארט

איירון הארט (באנגלית: Iron Heart, "לב הברזל") היא דמות בדיונית של גיבורת-על המופיעה בחוברות הקומיקס איירון מן ביקום מארוול קומיקס. דמותה הופיעה לראשונה במלואה בחוברת Invincible Iron Man Vol.4 #6 מאפריל 2017 ונוצרה על ידי הכותב בריאן מייקל בנדיס והמאייר מייק דיאודטו.

רירי ויליאמס היא ילדת פלא בת 15, סטודנטית להנדסה. היא מתגוררת עם אמה רוני ודודתה שרון בשיקגו לאחר מות אביה דמיטריוס "רירי" ויליאמס. כילדה מחוננת וגאונה, היא החלה לימודי מלגה ב. היא עיצבה לבדה חליפת שריון בדומה לזו של איירון מן באמצעות חומרים אותם גנבה מהקמפוס. כאשר אבטחת הקמפוס התדפקה על דלתה, היא ברחה עם החליפה. כאשר ויליאמס מונעת משני אסירים להימלט ממתקן כליאה בניו מקסיקו, חליפת השריון שלה ניזוקה והיא ממשיכה לשכלל את החליפה בביתה, למורת רוחה של דודתה. טוני סטארק שומע על הישגיה של רירי ויליאמס ויוצא לפגוש אותה. במהלך פגישתם, הוא מסכים לקחת חסות עליה ועל החלטתה להפוך לגיבורת-על.

דמותה של רירי ויליאמס מופיעה בהופעת הבכורה בסרט היקום הקולנועי של מארוול "הפנתר השחור: ואקאנדה לנצח", בגילומה של דומיניק ת'ורן, והיא תשוב לגלם את הדמות בסדרה "איירון הארט" עבור שירות הסטרימינג דיסני+.

==קישורים חיצוניים==
* [https://www.marvel.com/characters/ironheart-riri-williams/in-comics/profile דף הדמות] באתר הרשמי של מארוול קומיקס
* [https://marvel.fandom.com/wiki/Ironheart דף הדמות] בפרויקט פאנדום של מארוול קומיקס

==הערות שוליים==

קטגוריה:איירון מן
קטגוריה:גיבורי-על במארוול קומיקס
הלם תרבות (הרכב)

הלם תרבות הוא הרכב ראפ ישראלי המונה שלושה חברים: חן פורתי, אוראל שמאילוב (אנדרדוג) ודור סורוקר (סטילה).

== היסטוריה ==
בשנת 2016 החלו חברי ההרכב להתכתב דרך קבוצת הפייסבוק הישראלית "Underground Israel Live", כאשר פורתי שלח הודעה לראפרים ישראלים במטרה ליצור קבוצת וואטסאפ שתאגד ראפרים במטרה ליצור מוזיקה ביחד. חברי ההרכב החלו להפגש במפגשי פריסטייל בתל אביב. עוד באותה שנה העלו החברים סרטונים שלהם עם סקיצות לשירים יחד. לאחר סיום שירותם הצבאי של חברי ההרכב הם עברו לגור ביחד בדירת שותפים בחולון.

ב-27 באפריל 2017 יצא השיר הראשון כהרכב, "השמש תזרח". השיר כולל קולות רקע של נוי גולן.

ב-29 במרץ 2018 יצא השיר "יא ראבנן", הכולל סימפול מתוך השיר "Tintarella di Luna" של הזמרת האיטלקית מינה. ב-13 באפריל של אותה שנה התארחו בסייפר של המפיק גלדי בשם "גלדי סייפר" לצד אסקר, זולוד אדם וסייקו קיד. ב-25 באוקטובר של אותה שנה יצא השיר "קיבינימט", השיר כולל הופעת אורח של הראפר הישראלי זולוד אדם.

ב-16 בפברואר 2019 יצא השיר "עושים את זה שוב", הכולל קולות רקע של הראפר הישראלי אסקר. ב-18 ביולי של אותה שנה יצא השיר "אלף קנאים". ב-27 בנובמבר יצא השיר "בא לי חופש".

ב-23 באפריל 2020 יצא השיר "הזמן רץ" וב-1 בדצמבר של אותה שנה יצא השיר "לתת ת'מכה".

ב-27 ביוני 2021 הוציאו את השיר "תמיד בתנועה", בו התארח ההרכב "מבוא הדודאים". ב-1 באוגוסט יצא השיר "שקט", הסינגל הראשון מתוך אלבום הבכורה, וב-21 בנובמבר של אותה שנה יצא השיר "דיזנגוף סנטר", בו התארח הראפר איזי, בתור הסינגל השני מתוך האלבום. ב-19 באוגוסט עלה ההרכב להופעה מלאה ראשונה.

אלבום הבכורה של ההרכב, "דירת שותפים", יצא לאור ב-7 ביולי 2022. באלבום התארחו הראפרים איזי ושרק.

ב-15 ביוני 2023 יצא האלבום "יא ראבנן", שמורכב כולו משירים של ההרכב שיצאו לאור בשנים 2017–2021.<ref></ref>

== דיסקוגרפיה ==
* דירת שותפים (2022)
* יא ראבנן (2023)

== קישורים חיצוניים ==
*[https://www.facebook.com/HelemTarbutOfficial העמוד הרשמי של הלהקה], באתר Facebook
*[https://www.youtube.com/c/HelemTarbutOfficial הערוץ הרשמי של הלהקה], באתר יוטיוב
*[https://genius.com/artists/Helem-tarbut מילים ופרשונים של השירים], באתר Genius

== הערות שוליים ==

קטגוריה:שלישיות מוזיקליות ישראליות
קטגוריה:להקות היפ הופ ישראליות
דירת שותפים (אלבום)

דירת שותפים הוא אלבום הבכורה של ההרכב הישראלי הלם תרבות.
האלבום כולל 13 רצועות שהופקו על ידי כמה מפיקים: סטילה (חבר ההרכב), איתי גלדי, זי. קיי וג'ייקוב.

באלבום מתארחים איזי ושרק.

== רשימת השמעה ==

== קישורים חיצוניים ==
* [https://www.youtube.com/watch?v=SnXvqbHu0dQ&list=PLQXtjGK1Lo68Un-n_J8XbquQYCHSDnKhZ&index=1 דירת שותפים], לשמיעה באתר יוטיוב
* [https://open.spotify.com/album/4DO7Y9hgroP1YBgz6j5CK0 דירת שותפים], לשמיעה בשירות המוזיקה Spotify
* [https://genius.com/albums/Helem-tarbut/Dirat-shutafim דירת שותפים], מילים ופרשונים באתר Genius

קטגוריה:אלבומי בכורה מ-2022
קטגוריה:אלבומי היפ הופ ישראליים
קטגוריה:אלבומים בעברית
שלונסק ורוצלב (כדורסל)

שלונסק ורוצלב (בפולנית: Śląsk Wrocław) הוא מועדון כדורסל פולני מ המשחק בליגת העל הפולנית בכדורסל. הקבוצה, שנוסדה ב-1948, היא הקבוצה הפולנית המעוטרת ביותר, עם 18 אליפויות ו-14 גביעים.

== היסטוריה ==
מאז נוסדה מחלקת הכדורסל ב-1948, שלונסק ורוצלב היה המועדון המעוטר והמוכר ביותר בכדורסל הפולני וזכה באליפות הליגה הפולנית 18 פעמים, בהן חמש רצופות (1998–2002). בשנת 2008 נכנס המועדון לקשיים כלכליים חמורים, שהביאו לכך שהקבוצה הוצאה מליגת הכדורסל הפולנית.

בעונת 2013/14, לאחר שנים של ניסיונות בנייה מחדש בליגה השנייה והשלישית, חזר המועדון לליגת העל וזכה ב. בעונת השתתפה הקבוצה בעונת הבכורה של היורופקאפ, אך בסיומה שוב ירדה לליגה השלישית בשל בעיות כלכליות.

הקבוצה חזרה לליגה הראשונה בעונת 2019/20, ובעונה שלאחר מכן סיימה במקום השלישי בליגה, הפעם הראשונה מזה 11 שנים בה סיימה באחד משלושת המקומות הראשונים. בעונת הופיע הקבוצה לראשונה ביורוקאפ, בו הודחה בשמינית הגמר, וזכתה באליפות ה-18 בתולדותיה.

== עונה אחר עונה ==
{| class=wikitable style=text-align:center
!עונה
!רמה
!ליגה
!מקום
!גביע
!colspan=2|תחרויות אירופיות
|-
|2003/04
|1
|PLK
|bgcolor=silver|2
|bgcolor=gold|זכייה
|יורוליג
|שלב הבתים
|-
|2004/05
|1
|PLK
|5
|bgcolor=gold|זכייה
|גביע יול"ב
|שמינית גמר
|-
|2005/06
|1
|PLK
|5
|
|יורוקאפ
|טופ 16
|-
|2006/07
|1
|PLK
|bgcolor=#c96|3
|-
|2007/08
|1
|PLK
|bgcolor=#c96|3
|bgcolor=silver|סגנות
|גביע יול"ב
|טופ 32
|-
|2008/09
|3
|II Liga
|11
|-
|2009/10
|3
|II Liga
|12
|-
|2010/11
|3
|II Liga
|12
|-
|2011/12
|3
|II Liga
|bgcolor=#afa|1
|-
|2012/13
|2
|I Liga
|bgcolor=#afa|1
|-
|2013/14
|1
|PLK
|9
|bgcolor=gold|זכייה
|-
|2014/15
|1
|PLK
|5
|רבע גמר
|-
|2015/16
|1
|PLK
|14
|
|יורופקאפ
|טופ 32
|-
|2016/17
|3
|II Liga
|bgcolor=#afa|1
|-
|2017/18
|2
|I Liga
|9
|-
|2018/19
|bgcolor=#afa|2
|I Liga
|2
|-
|2019/20
|1
|PLK
|7
|-
|2020/21
|1
|PLK
|bgcolor=#c96|3
|רבע גמר
|-
|2021/22
|1
|PLK
|bgcolor=gold|זכייה
|חצי גמר
|יורוקאפ
|שמינית גמר
|-
|2022/23
|1
|PLK
|bgcolor=silver|2
|רבע גמר
|יורוקאפ
|שלב הבתים
|}

== שחקנים ומאמנים בעבר ==

== תארים ==
;הליגה הפולנית
*זכיות (18): 1965, 1970, 1977, 1979, 1980, 1981, 1987, 1991, 1992, 1993, 1994, 1996, 1998, 1999, 2000, 2001, 2002, 2022
**סגנויות (7): 1963, 1964, 1972, 1978, 1989, 2004, 2023
**מקום שלישי (15): 1960, 1966, 1967, 1969, 1971, 1973, 1974, 1982, 1985, 1986, 1990, 2003, 2007, 2008, 2021
;הגביע הפולני
*זכיות (14): 1957, 1959, 1972, 1973, 1977, 1980, 1989, 1990, 1992, 1997, 2004, 2005, 2014
;הסופר קאפ הפולני
*זכיות (2): 1999, 2000

== קישורים חיצוניים ==

== הערות שוליים ==

קטגוריה:קבוצות כדורסל פולניות
קטגוריה:ורוצלב
מיירה פלורס

מיירה נוהמי פלורס (באנגלית: Mayra Nohemi Flores; נולדה ב-1 בינואר 1986) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס ה-34 של מדינת טקסס. פלורס, חברת המפלגה הרפובליקנית, היא האישה הראשונה בקונגרס שנולדה במקסיקו. טרם היבחרה לקונגרס הייתה פעילה פוליטית מקומית במחוז הידלגו.

== ביוגרפיה ==
מיירה נוהמי פלורס נולדה ב-1 בינואר 1986 בעיירה בורגוס שבמדינת טמאוליפס במקסיקו לזוג חקלאים. משפחתה היגרה לארצות הברית כשהייתה בת שש, ובגיל 14 התאזרחה. בשנת 2004 השלימה את לימודיה התיכוניים בתיכון סן בניטו. פעמים תכופות העתיקה משפחתה את מגוריה ברחבי טקסס בשל עבודת הוריה באיסוף כותנה שהחלה בממפיס שבטנסי, כשהייתה בת 13. ב-2019 השלימה את לימודיה הגבוהים במכללת סאות' טקסס. פלורס התחנכה על ערכים שמרניים, וחרף היות הוריה תומכי המפלגה הדמוקרטית, נמשכה פלורס לרפובליקנים בשל דעותיה נגד הפלות. לימים אמרה כי בעבר הייתה דמוקרטית אך עזבה את המפלגה זמן קצר לאחר שהצביעה עבור ברק אובמה ב.

טרם כניסתה לחיים הפוליטיים וזמן קצר לאחר שהשלימה את לימודיה האקדמיים, פלורס עבדה במפלגה הרפובליקנית של מחוז הידלגו כיו"ר מטה ההסברה ההיספנית. לפני שנבחרה אל הקונגרס של ארצות הברית השתמשה פלורס בהאשטאגים הקשורים לתאוריית הקשר "QAnon" בפוסטים באינסטגרם, אם כי הכחישה שאי פעם הייתה תמכה בתיאורייה זו. בציוצים בטוויטר שמאוחר יותר מחקה, קידמה פלורס בנוסף דיסאינפורמציה לפיה ההסתערות על הקפיטול אורגנה בידי חברי אנטיפה.

פלורס הכריזה על מועמדותה לבית הנבחרים של ארצות הברית מטעם מחוז הקונגרס ה-34 של טקסס, לאחר שנציג המחוז המכהן פילמון ולה הדמוקרטי הודיע במרץ 2021 כי לא יתמודד מחדש בבחירות 2022. היא ניהלה את מסע הבחירות שלה תוך פניה להיספנים ולטינים וקראה להתפכחותם מהמפלגה הדמוקרטית, שבה תמכו היסטורית בדרום טקסס. לאחר הקמת מחוזות קונגרס חדשים בטקסס כתוצאה ממפקד האוכלוסין של ארצות הברית ב-2020, הכריז חבר הקונגרס ויסנטה גונזאלס מהמחוז ה-15 על מועמדותו במחוז ה-34 החדש. ב-1 במרץ 2022 פלורס וגונזאלס זכו כל אחד במועמדות מפלגותיהם ובבחירות הכלליות בנובמבר יתמודדו זה מול זה.

במרץ 2022 הכריז ולה על התפטרותו המוקדמת מהקונגרס. זמן קצר לאחר הודעתו הכריזה פלורס על מועמדותה בבחירות המיוחדות שנקבעו ל-14 ביוני 2022, למילוי מקומו של ולה. גונזאלס לא התמודד בבחירות המיוחדות. מסע הבחירות של פלורס התמקד בשורשיה המשפחתיים, בכלכלת ארצות הברית, בהגבלת הגבולות ובהיותה בת מהגרים. במהלך הבחירות המיוחדות דיווחה פלורס על תרומות בסך 752 אלף דולר אמריקאי, ואילו המועמד הדמוקרטי דן סנצ'ז מהעיר הרלינגן דיווח על 46 אלף דולר בלבד. פלורס ניצחה את סנצ'ז עם 50.91% מקולות הבוחרים לעומת 43.37 האחוזים של יריבה. היא האישה הראשונה ילידת מקסיקו שנבחרה לכהונה בקונגרס.

בבחירות 2022 התמודדה פלורס לתקופת כהונה מלאה, אך הפסידה לחבר הקונגרס ויסנטה גונזאלס. כהונתה הסתיימה עם התפזרות הקונגרס ה-117 של ארצות הברית בראשית ינואר 2023.

== קישורים חיצוניים ==

* 

* 

== הערות שוליים ==

קטגוריה:אמריקאיות ממוצא מקסיקני
קטגוריה:מהגרות ממקסיקו לארצות הברית
קטגוריה:בוגרי אוניברסיטת דרום טקסס
קטגוריה:חברות בית הנבחרים של ארצות הברית מטעם המפלגה הרפובליקנית
קטגוריה:חברות בית הנבחרים של ארצות הברית מטקסס
קטגוריה:חברי הקונגרס ה-117 של ארצות הברית
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
המכון הבין-לאומי לחקר השלום בסטוקהולם

המכון הבין-לאומי לחקר השלום בסטוקהולם (באנגלית: Stockholm International Peace Research, בראשי תיבות SIPRI) הוא מכון מחקר שממוקם בסטוקהולם שבשוודיה.

המכון נוסד בשנת 1966 ותפקידו לספק מידע ניתוחים והמלצות בנושא סכסוכים מזוינים, הוצאות לרכישת נשק, סחר בנשק וכן פירוק ופיקוח על נשק. מחקרי המכון מתבססים על מקורות גלויים ומיועד למקבלי החלטות, חוקרים, ערוצי מדיה וכן לציבור הרחב.

== היסטוריה ==
בשנת 1964 ראש הממשלה השוודי טאגה ארלנדר קידם רעיון להקים מכון לחקר השלום על מנת להנציח מלאת 150 שנה רצופות של שלום בשוודיה.

ועדה מלכותית שוודית בראשותה של השגרירה אלווה מירדאל הגישה דו"ח בשנת 1966 ובו הצעה להקים מכון בין-לאומי למחקר, שלאחר מכן ניתן לו השם המכון הבין-לאומי לחקר השלום, ובראשי תיבות באנגלית [https://www.sipri.org/ SIPRI].

מחקרי המכון שואפים לתרום ל-"הבנת התנאים המוקדמים להשכנת שלום בר קיימא ופתרון סכסוכים בין-לאומיים בדרכי שלום".

== הארגון ==
מכון המחקר SIPRI מורכב ממועצת מנהלים, מנכ"ל, סגן מנכ"ל, צוות מחקר וצוות תמיכה. מועצת המנהלים מקבלת החלטות בנושאים בעלי חשיבות לתוכניות ומטרות הארגון, פעילויות ושליטה בנושאים הפיננסיים של המכון. יתר הנושאים הם באחריות המנכ"ל.

=== מועצת המנהלים ===
מועצת המנהלים כוללת תשעה נושאי משרות ציבוריות בתחומי מדיניות ומחקר. בראש מועצת המנהלים עומד כיום מר סטפן לוון, ראש ממשלת שוודיה לשעבר, שנכנס לתפקידו בתאריך 1 ביוני 2022.

=== מנכ"ל ===
המנכ"ל, שמתמנה על ידי ממשלת שוודיה, אחראי על תוכנית העבודה של מכון SIPRI. המנכ"ל הנוכחי הוא מר דן סמית , שהתמנה לתפקיד בספטמבר 2015.

== מחקר ==
המחקרים במכון מבוצעים על ידי צוות חוקרים בין-לאומי שבו חברים כ-46 חוקרים ועוזרי חוקרים. תוכנית העבודה של המכון עוסקת כיום בשלושה נושאים עיקריים:
* מרוץ חימוש ופירוק נשק
* סכסוך, שלום וביטחון
* שלום ופיתוח

=== פרסומים ומידע ===
פרסומי המכון ונתונים מופצים לקהלים שונים ובהם קובעי מדיניות, חוקרים, עיתונאים, ארגונים שונים וכן לבעלי עניין בציבור הרחב. תוצאות מחקרי המכון מופצים בדרך של הוצאת ספרים, פרסום דוחו"ת וכן בדרך של כנסים וסמינרים. הפרסום העיקרי של המכון הוא ספר השנה שפורסם לראשונה בתאריך 12 בנובמבר 1969. תקציר ספר השנה מתורגם למספר שפות וביניהן קטלאנית, הולנדית, פרסית, צרפתית, איטלקית, קוריאנית, ספרדית ושוודית.

== אירועים וכנסים ==
במסגרת תחומי המחקר, הלימוד והקניית הידע, מארגן מכון SIPRI מספר רב של סדנאות, כנסים, סמינרים והרצאות שמאפשרים להפגיש ספקטרום רחב של מומחיות לחילופי השקפות מידע וידע בנושאים הרלוונטיים.

== כספים ==
התמיכה הכספית למכון SIPRI מגיעה בעיקר מממשלות וכן מארגונים פילנתרופיים עצמאיים ברחבי העולם. המכון גם מקבל תקציב שנתי קבוע מהממשלה השוודית, תקציב אשר מאושר על ידי הפרלמנט השוודי.

== קישורים חיצוניים ==

* 

קטגוריה:מכוני מחקר אירופיים
רוסיה הקטנה (חבל היסטורי)

"עצי תפוח בפריחתם ברוסיה הקטנה" ציור מ-1895 של [[ניקולאי אלכסנדרוביץ' סרגייב]]
רוסיה הקטנה (ברוסית: Малая Россия או Мала Русь) היה שמו של חבל ארץ היסטורי במזרח אירופה, באזור שמרביתו נכלל כעת בתחומי אוקראינה, אזור בו דיברו ניב של רוסית, שהתפתח עם הזמן לשפה האוקראינית.

המונח "רוסיה הקטנה" מקורו ביוונית, כשהכנסייה הביזנטית תיארה בשם זה, Μικρὰ Ῥωσία, חבל ארץ במזרח אירופה וכדי להבדילו מחבל ארץ אחר, רוסיה רבתית, ביוונית Μακρά Ρωσία.

השם מוזכר בכתובים לראשונה במכתב משנת 1335 המיוחס לבולסלאב יורי השני מגליציה, שכתב לראש המסדר הטבטוני - בולסלאב חותם בלטינית במילים "dux totius Rusiæ Minoris" (מנהיג כל רוסיה הקטנה). השם "רוסיה הקטנה" שב לשימוש בסוף המאה ה-16 והתייחס לטריטוריות המיושבות רוסים בממלכת פולין. ב-1654 התאחדה ההטמאנות הקוזאקית עם רוסיה, תוך קבלת מעמד אוטונומי בענייני פנים, כולל שיפוט וגביית מיסים.

במאה ה-20, לאחר הקמתה של ברית המועצות, אסרו שלטונותיה את השימוש בשם "רוסיה הקטנה" וקדמו את השימוש בשם "אוקראינה".

== מפות ==
<gallery>
קובץ:Ukraine-Little Rus 1347.png|רוסיה הקטנה לפי התיאור הכנסייתי הביזנטיני בשנת 1357
קובץ:Ukraine-Little Rus 1600.png|רוסיה הקטנה לאחר האיחוד עם ברסט, בערך בשנת 1600
קובץ:Ukraine-Little Rus 1654.png|רוסיה הקטנה תחת שלטון חמלניצקי בשנת 1654
קובץ:Ukraine-Little Rus 1799.png|רוסיה הקטנה לאחר חלוקת פולין בשנת 1799
</gallery>

==קישורים חיצוניים==

קטגוריה:רוסיה: היסטוריה
קטגוריה:האימפריה הרוסית: היסטוריה
קטגוריה:אוקראינה: היסטוריה
מחרוזת (מוזיקה)

במוזיקה, ובפרט במוזיקה פופולרית, מחרוזת (באנגלית: Medley) היא יצירה המורכבת מחלקי שירים המבוצעים בזה אחר זה ולפעמים חופפים זה את זה. רוב המחרוזות מורכבות משירים ולא מקטעי כלי. ממחרוזת שהיא סדרת רמיקסים נקראת מגה-מיקס (באנגלית: Megamix). לעיתים קרובות מורכבת המחרוזת משירים שיש ביניהם קשר כלשהו.

מחרוזת הוא צורת הפתיחה הנפוצה ביותר להפקות תיאטרון מוזיקלי.

במוזיקה הלטינית, מחרוזות ידועות כפוטפוריס או מוסייקוס.<ref></ref>

== קישורים חיצוניים ==
* [https://cover.info/ COVER.INFO]: מסד נתונים גדול של גרסאות כיסוי, מחרוזות, דגימות וציטוטים מוזיקליים אחרים

== הערות שוליים ==

קטגוריה:מוזיקה
קטגוריה:מוזיקה פופולרית